Komisijos reglamentas (EB) Nr. 834/2004
2004 m. balandžio 28 d.
iš dalies keičiantis Tarybos reglamentą (EB) Nr. 338/97 dėl laukinės faunos ir floros rūšių apsaugos kontroliuojant jų prekybą
EUROPOS BENDRIJŲ KOMISIJA,
atsižvelgdama į Europos bendrijos steigimo sutartį,
atsižvelgdama į 1996 m. gruodžio 9 d. Tarybos reglamentą (EB) Nr. 338/97 dėl laukinės faunos ir floros rūšių apsaugos kontroliuojant jų prekybą [1], ypač į jo 19 straipsnio 3 dalį,
kadangi:
(1) Tarybos reglamente (EB) Nr. 338/97 yra išvardytos faunos ir floros rūšys, prekyba kuriomis yra ribojama arba kontroliuojama. Į šiuos sąrašus yra įtraukti Nykstančių laukinės faunos ir floros rūšių tarptautinės prekybos konvencijos prieduose pateikti sąrašai, toliau - CITES konvencija.
(2) Į Tarybos reglamento (EB) Nr. 338/97 A priedą yra įtrauktos Konvencijos I priede išvardytos rūšys, kurioms valstybės narės nepadarė išimčių, todėl į tą priedą reikėtų įtraukti Varanus nebulosus.
(3) Konvencijos III priedėlio pakeitimai, padaryti pagal Konvencijos XVI straipsnio nuostatas, turėtų atsispindėti Tarybos reglamento (EB) Nr. 338/97 (EB) Nr. 338/97 C priede ir Pastabose dėl A, B, C ir D priedų aiškinimo. Pirmiausia būtina įrašyti Argentiną, Australiją, Indoneziją, Meksiką, Naująją Zelandiją ir Peru kaip rūšių arealo valstybes į Konvencijos III priedą.
(4) Anotacija, susijusi su tam tikromis koralų rūšių reikmėmis, turi būti pakeista taip, kad į ją būtų įtrauktos kai kurios CITES Rezoliucijos Conf. 11.10 dėl koralinio smėlio ir koralų fragmentų sąvokos pagal "egzemplioriaus" apibrėžimą, pateiktą Reglamento (EB) Nr. 338/97 2 straipsnio t punkte; kadangi Aloe spp. anotacijoje reikia aiškiai nurodyti A priede išvardytas rūšis, o Guaiacum spp. anotacija turi būti pakeista taip, kad joje būtų nurodytos dalys ir dirbiniai, dėl kurių 12-oje konferencijoje padarytas sprendimas.
(5) Mokslinio tyrimo grupė, remdamasi Reglamento (EB) Nr. 338/97 3 straipsnio 4 dalies a punkte nurodytais kriterijais, nustatė, kad tam tikros rūšys turi būti išbrauktos iš gyvūnų, kurių įvežimas į Bendriją turėtų būti kontroliuojamas, sąrašo, o tam tikros kitos rūšys turi būti įrašytos į tą sąrašą.
(6) Todėl atitinkamai reikėtų iš dalies pakeisti Reglamentą (EB) Nr. 338/97.
(7) Šiame reglamente numatytos priemonės atitinka Prekybos laukine fauna ir flora komiteto, įsteigto pagal Reglamento (EEB) Nr. 338/97 18 straipsnį, nuomonę,
PRIĖMĖ ŠĮ REGLAMENTĄ:
1 straipsnis
Sprendimo (EB) Nr. 338/97 priedas iš dalies keičiamas pagal šio reglamento priedą.
2 straipsnis
Šis reglamentas įsigalioja dvidešimt pirmą dieną po jo paskelbimo Europos Sąjungos oficialiajame leidinyje.
Šis reglamentas yra privalomas visas ir tiesiogiai taikomas visose valstybėse narėse.
Priimta Briuselyje, 2004 m. balandžio 28 d.